Ericu950/Stoicheia-meter-silver huggingface dataset:
καὶ λήψονται ἀφαγνίσαι τὴν οἰκίαν δύο ὀρνίθια ζῶντα καθαρὰ , καὶ ξύλον κέδρινον , καὶ κεκλωσμένον κόκκινον , καὶ τὴν ὕσσωπον .
τὸ ὀρνίθιον τὸ ζῶν βάψει αὐτὸ εἰς τὸ αἷμα τοῦ ὀρνιθίου ἐσφαγμένου ἐν τῷ ὕδατι ζῶντι , καὶ ἐν τῷ ὀρνιθίῳ τῷ ζῶντι , καὶ ἐν τῷ ξύλῳ τῷ κεδρίνῳ , καὶ ἐν τῇ ὑσσώπῳ , καὶ ἐν τῷ κεκλωσμένῳ κοκκίνῳ , καὶ ἐξαποστελεῖ τὸ ὀρνίθιον τὸ ζῶν ἔξω τῆς πόλεως εἰς πεδίον καθαρὸν , καὶ ἐξιλάσεται περὶ τῆς οἰκίας , καὶ καθαρὰ ἔσται δ .
ὅλον δὴ πάλιν ἐν τούτοις περιάθρει σαφῶς τοῦ Σωτῆρος ἡμῶν τὸ μυστήριον , καὶ τὸν διὰ τοῦ ἁγίου βαπτίσματος καθαρισμόν .
δύο μὲν γὰρ ὀρνίθια ληφθῆναι κελεύει ζῶντα καὶ καθαρά ·
ἵνα νοήσῃς διὰ τῶν πετεινῶν τὸν οὐράνιον ἄνθρωπον ὁμοῦ καὶ Θεὸν , εἰς δύο μὲν φύσεις , ὅσον ἧκεν εἰς τὸν ἑκάστῃ πρέποντα λόγον διαιρούμενον 0 .
λόγος γὰρ ἦν ὁ ἐκ Θεοῦ Πατρὸς ἀναλάμψας , ἐν σαρκὶ τῇ ἐκ γυναικὸς , πλὴν οὐ μεριζόμενος .
Εἷς γὰρ ἐξ ἀμφοῖν ὁ Χριστός 0 .
καὶ διὰ τοῦτο ὡς δύο λαμβάνεται τὰ ὀρνίθια , καὶ νοεῖται πάλιν , ὡς ἓν ἀμφότερα , πλὴν ζῶντα καὶ καθαρά 0 .
ζωῆς γὰρ καὶ καθαρότητος ἁπάσης παρεκτικὸς καὶ αὐτὸς καθ ἑαυτὸν ὁ Λόγος , καὶ ὁ ἐκ Παρθένου ναὸς τὸν ζῶντα Λόγον ἔχων ἐν ἑαυτῷ 0 .
ἦν γὰρ ἴδιον αὐτοῦ τὸ σῶμα , καὶ οὐκ ἀλλότριον φόρημα .
διάτοι τοῦτο εἷς Κύριος Ἰησοῦς Χριστός 0 .
πρὸς δέ γε τοῖς ὀρνιθίοις , καὶ ξύλον κέδρινον λαμβάνειν κελεύει , ἵνα διὰ τούτου ἄφθαρτον εἶναι τὸ σῶμα νοήσῃς Χριστοῦ .
Οὐ γὰρ οἶδε διαφθοράν ·
παραιτεῖται γὰρ ἡ κέδρος τὸ φθείρεσθαι .
διὰ δὲ τοῦ μὴ κατεφθάρθαι νοεῖν τὸ ἅγιον σῶμα Χριστοῦ , πιθανὸς δὴ λίαν ὁ περὶ τῆς ἀναστάσεως αὐτοῦ λόγος εἰσφέρεται .
τὸ δὲ κεκλωσμένον κόκκινον , τὴν ἐπὶ τῷ θανάτῳ τοῦ Σωτῆρος ἡμῶν ὁμολογίαν ὑποσημαίνει .
καὶ γοῦν εἴρηταί που περὶ τῆς Ἐκκλησίας ἐν τῷ ᾌσματι τῶν ᾀσμάτων ·
ὡς σπαρτίον κόκκινον χείλη σου , ἀδελφή μου νύμφη 0 .
ἐπειδὴ γὰρ ἀεὶ τῆς Ἐκκλησίας τὰ χείλη τὴν διὰ τοῦ αἵματος τοῦ Χριστοῦ σωτηρίαν ἀνακηρύττει , καὶ ἐπ αὐτῷ τῆς πίστεως τὴν ὁμολογίαν ποιεῖσθαι κελεύει τὸν προσερχόμενον , σπαρτίῳ κοκκίνῳ παρεικάζει καλῶς τὰ χείλη αὐτῆς ·
καὶ αὐτῆς δὲ τῆς μυστικῆς εὐλογίας ἡ μέθεξις καταγγελίαν ἔχει τοῦ θανάτου καὶ τῆς ἀναστάσεως αὐτοῦ τοῦ Χριστοῦ .
ἃ καὶ πρότερον ὁμολογεῖν ἀναπείθοντες τοὺς πιστεύοντας , προσάγομέν τε τῷ ἁγίῳ βαπτίσματι , καὶ τελειοῦμεν ἐν αἵματι Διαθήκης αἰωνίου , καθὰ γέγραπται .
καὶ γὰρ τὴν ἐπὶ τῷ αἵματι τοῦ Χριστοῦ τῆς πίστεως ὁμολογίαν , διὰ τοῦ κοκκίνου σημαίνει ·
διὰ δὲ τῆς ὑσσώπου , τὴν τοῦ ἁγίου Πνεύματος ζέσιν 0 .
θερμὴ γὰρ ἡ πόα , καὶ τῶν ἐκ ψυχρότητος παθῶν σμηκτική 0 .
τοιαύτη δὲ καὶ ἡ τοῦ ἁγίου Πνεύματος ἐν ἡμῖν ἐνέργειά τε καὶ δύναμις 0 .
λήψεται τοίνυν , φησὶν , ὁ ἁγνίζων τὴν λελεπρωμένην , τὸ ὀρνίθιον τὸ ζῶν , καὶ τὸ κέδρινον ξύλον , καὶ τὸ κόκκινον , καὶ τὴν ὕσσωπον , καὶ βάψει αὐτὰ εἰς τὸ αἷμα τοῦ ὀρνιθίου τοῦ ἐσφαγμένου , ἐφ ὕδατι ζῶντι , καὶ περιῤῥανεῖ ἐν αὐτοῖς ἐπὶ τὴν οἰκίαν ἑπτάκις .
καὶ ἀφανιεῖ τὴν οἰκίαν ἐν τῷ αἵματι τοῦ ὀρνιθίου , καὶ ἐν τῷ ὕδατι τῷ ζῶντι , καὶ ἐν τῷ ξύλῳ τῷ κεδρίνῳ , καὶ ἐν τῇ ὑσσώπῳ , καὶ ἐν τῷ κεκλωσμένῳ κοκκίνῳ .
Οὐ γὰρ ἑτέρως δύνασθαι τὴν τῶν Ἰουδαίων Συναγωγὴν τὸν ἐξ ἀπειθείας ἀποπλύνασθαι μολυσμὸν , καὶ τὴν ἐκ τῶν ποικίλων πλημμελημάτων ἀποθέσθαι κηλίδα , πάλιν ἡμῖν ὁ νόμος ὑποδηλοῖ , εἰ μὴ διὰ μόνης εὐλογίας τῆς παρὰ Χριστοῦ , καὶ τῆς εἰς αὐτὸν ὁμολογίας καὶ πίστεως , τελειουμένης δηλονότι καὶ ἁγιαζομένης διὰ τοῦ βαπτίσματος τοῦ ἁγίου 0 .
ἐπιτήρει γὰρ ὅπως διὰ τῶν εἰρημένων ὁλόκληρος ἡμῖν ζωγραφεῖται Χριστὸς , καὶ ἡ ἐν αὐτῷ πίστις τε καὶ ὁμολογία σημαίνεται .
διὰ μὲν γὰρ τοῦ ὀρνιθίου τοῦ ζῶντος , τὸν ἀεὶ ζῶντα , καὶ ζωοποιὸν καὶ οὐράνιον νοήσαις Λόγον , διὰ δὲ τοῦ ἐσφαγμένου , τὸ τίμιον αἷμα τοῦ παθόντος ναοῦ 0 1 .
σαρκὶ γὰρ αὐτὸν πεπονθέναι φαμὲν , πλὴν ὡς ἐν ἰδίῳ σώματι 0 .
διὰ δὲ τοῦ ἀσήπτου ξύλου , τὴν σάρκα τὴν ἀδιάφθορον 0 ·
διὰ δὲ τῆς ὑσσώπου , τὸ Πνεῦμα 0 ·
διὰ δὲ τοῦ κοκκίνου , τὴν ἐφ αἵματι Διαθήκης τὴν ὁμολογίαν 0 ·
διὰ δὲ τοῦ ζῶντος ὕδατος , τὴν ζωοποιὸν τοῦ βαπτίσματος χάριν , ἣν καὶ ἐν αὐτῷ τῷ πάθει καλῶς ὑπεσήμαινεν ἡ ἁγία τοῦ Σωτῆρος ἡμῶν πλευρὰ , ὕδωρ τῷ αἵματι συνεκπέμπουσα , ᾧ καὶ χρῆναι τὴν οἰκίαν ἐπιῤῥαίνεσθαί φησιν , ἵνα καὶ ἀφαγνίζηται , κατὰ τὸ εἰρημένον Ἰεζεχιὴλ τῷ προφήτῃ ·
καὶ λήψομαι ὑμᾶς ἐκ τῶν ἐθνῶν , καὶ συνάξω ὑμᾶς ἐκ τῶν χωρῶν , καὶ ῥανῶ ἐφ ὑμᾶς ὕδωρ καθαρὸν , καὶ καθαρισθήσεσθε .
περιῤῥαίνεσθαι δὲ καὶ οὐκ εἰσάπαξ αὐτὴν , ἀλλ ἑπτάκις κελεύει .
Οὗ γὰρ ἐπλεόνασεν ἡ ἁμαρτία , ὑπερεπερίσσευσεν ἡ χάρις .
Εἶτα τούτοις ἐπάγει πάλιν ὁ νομοθέτης , ὅτι καὶ ἐξαποστελεῖ τὸ ὀρνίθιον τὸ ζῶν ἔξω τῆς πόλεως εἰς τὸ πεδίον , καὶ ἐξιλάσεται περὶ τῆς οἰκίας , καὶ καθαρὰ ἔσται .
Εἰς τύπον τῆς Ἰουδαίων Συναγωγῆς , ἤτοι παντὸς τοῦ ἔθνους , τὴν ἀρτίως ἡμῖν κατωνομασμένην Οἰκίαν ἐλάβομεν .
πόλιν δὲ εἶναι δώσομεν , τὴν πολλῶν οἰκιῶν περιεκτικήν .
τοιαύτην τινὰ εἶναι νοήσεις τὴν καθ ἡμᾶς οἰκουμένην , πολλὰ μὲν ἀνθρώπων συνέχουσαν γένη ·
τείχει δὲ ὥσπερ τινὶ κύκλῳ περιεζωσμένην τῷ στερεώματι 0 ·
μεθ ὃ λοιπὸν ἤδη τὸ πλατύ τε καὶ καθαρὸν τῶν ἄνω κόσμων νοεῖται πεδίον .
διδάσκει τοίνυν ὁ νομοθέτης διὰ τοῦ πρὸς τὸ ἔξω τῆς πόλεως πεδίον ἀνίεσθαι τὸ ὀρνίθιον , τήν τε ἀπὸ κόσμου μετάστασιν , καὶ τὴν εἰς οὐρανοὺς ἀνάβασιν τοῦ Χριστοῦ .
γεγονὼς γὰρ οὗτος πρὸς τὸν Πατέρα καὶ Θεὸν , ὑπὲρ ἁπάντων ἡμῶν καὶ τῆς Ἰουδαίων Συναγωγῆς , ἐξιλάσεται , καὶ καθαρισθησόμεθα .
ὥσπερ γὰρ ὁ σοφώτατός φησι μαθητὴς Ἰωάννης 0 ·
παράκλητον ἔχομεν πρὸς τὸν Πατέρα , Ἰησοῦν Χριστὸν δίκαιον .
καὶ αὐτὸς ἱλασμός ἐστιν ὑπὲρ τῶν ἁμαρτιῶν ἡμῶν , οὐ περὶ τῶν ἡμετέρων δὲ μόνον , ἀλλὰ καὶ περὶ ὅλου τοῦ κόσμου .
καλῶς οὖν ἄρα πρὸς Ἰουδαίους ἔφασκεν ·
Εἰ ἐπιστεύετε Μωσῇ , ἐπιστεύετε ἂν ἐμοί ·
δι οὗ καὶ μεθ ἁγίῳ Πνεύματι εἰς τοὺς αἰῶνας τῶν αἰώνων .
θεὸς ὢν φύσει καὶ ἐκ Θεοῦ Πατρὸς ὁ Μονογενὴς καθῆκεν ἑαυτὸν ἐν τοῖς καθ ἡμᾶς , καὶ ἐπὶ γῆς ὤφθη , κατὰ τὸ γεγραμμένον , καὶ τοῖς ἀνθρώποις συνανεστράφη , καὶ οὐχ ἑτέρου του χάριν , ἢ ἵνα , καθά φησιν ὁ θεσπέσιος Παῦλος , ἐλεήμων γένηται , καὶ πιστὸς ἀρχιερεὺς τὰ πρὸς Θεὸν , εἰς τὸ ἱλάσκεσθαι ταῖς ἁμαρτίαις τοῦ λαοῦ 0 .
νόμος μὲν γὰρ διὰ Μωσέως τοῖς πάλαι τεθεσπισμένος μεσολαβούντων ἀγγέλων , ἀνθρώπους καθίστησι τοὺς ἱερέας , τὴν κοινὴν τῆς φύσεως νοσοῦντας ἀσθένειαν , καὶ δι αὐτὴν ὀφείλοντας , καθάπερ ὑπὲρ τῶν τοῦ λαοῦ , οὕτω καὶ ὑπὲρ τῶν ἰδίων ἀγνοημάτων , θυσίαν προσφέρειν .
ὁ δὲ λόγος τῆς ὁρκομοσίας τῆς μετὰ νόμον , Υἱὸν εἰς τὸν αἰῶνα τετελειωμένον 0 ·
ὅθεν καὶ σώζειν εἰς τὸ παντελὲς δύναται τοὺς προσερχομένους δι αὐτοῦ τῷ Θεῷ , πάντοτε ζῶν εἰς τὸ ἐντυγχάνειν ὑπὲρ αὐτῶν .
ἐξιλάσσεται δὲ ὁ Χριστὸς , ἥκιστα μὲν ὑπὲρ ἑαυτοῦ .
Οὐ γὰρ ἐποίησεν ἁμαρτίαν ·
ὑπὲρ ἡμῶν δὲ μᾶλλον 0 .
καὶ τοῦτο ἡμῖν εὖ μάλα σαφηνιεῖ γεγραφὼς ὁ θεσπέσιος Παῦλος περὶ αὐτοῦ ·
ὃν προέθετο ὁ Θεὸς ἱλαστήριον διὰ πίστεως ἐν τῷ αὐτοῦ αἵματι 0 .
ταύτῃ τοι καὶ εἰσβεβηκέναι φησὶν αὐτὸν εἰς τὰ Ἅγια τῶν ἁγίων ἅπαξ , καὶ αἰωνίαν λύτρωσιν εὑράμενον , καὶ μιᾷ προσφορᾷ τετελειωκότα , καὶ τοῦτο εἰς τὸ διηνεκὲς τοὺς ἁγιαζομένους 0 .
καὶ σεσώσμεθα μὲν ἡμεῖς ·
αὐτὸς δὲ τὰς ἁμαρτίας ἡμῶν αἴρει , καὶ περὶ ἡμῶν ὀδυνᾶται .
τέθεικε γὰρ τὴν ἰδίαν ψυχὴν ἐθελοντὴς ὑπὲρ ἡμῶν ·
πλὴν ἀνεβίω .
θεὸς γὰρ ἦν φύσει , καὶ ἔστιν ἐν οὐρανοῖς ἐν δεξιᾷ τοῦ Πατρὸς , πάντοτε ζῶν εἰς τὸ ἐντυγχάνειν ὑπὲρ ἁγίων , καθάπερ ἔναγχος ἔφην .
καὶ ταυτί μοι πάλιν ὡς ἐκ νομικῆς εἴρηται σκιᾶς , ἣν καὶ ὅπως ἂν ἔχοι σαφῶς ἀφηγήσομαι 0 .
γέγραπται τοίνυν ἐν τῷ Λευϊτικῷ ·
λάλησον πρὸς Ἀαρὼν τὸν ἀδελφόν σου , μὴ εἰσπορευέσθω πᾶσαν ὥραν τῶν ἁγίων τὸ ἐσώτερον τοῦ καταπετάσματος , εἰς πρόσωπον τοῦ ἱλαστηρίου , ὅ ἐστιν ἐπὶ τῆς κιβωτοῦ τοῦ μαρτυρίου , καὶ οὐκ ἀποθανεῖται .
ἐν γὰρ νεφέλῃ ὀφθήσομαι ἐπὶ τοῦ ἱλαστηρίου .
ἔδει γὰρ , ἔδει τὸν Ἀαρὼν εἰκόνα καὶ τύπον ἀποπληροῦν τεταγμένην τῆς ἱερωσύνης Χριστοῦ μὴ κατὰ πᾶσαν ὥραν , ἤγουν ἐν παντὶ καιρῷ , τὴν εἰς τὰ Ἅγια τῶν ἁγίων ποιούμενον εἰσδρομὴν , οἱονεὶ παρασημαίνει τοῦ μυστηρίου τὸ κάλλος .
ἅπαξ γὰρ εἰσβέβηκεν ὁ Χριστὸς , αἰωνίαν λύτρωσιν , ὡς ἔφην , εὑράμενος .
πλημμέλημα τοίνυν εἰς αὐτὴν τὴν ἀλήθειαν διὰ τῶν ἐν τύποις , τὸ μὴ κατ ἔτος καὶ ἅπαξ εἰς τὰ Ἅγια τῶν ἁγίων εἰσελαύνει τὸν Ἀαρὼν , ἀλλὰ κατὰ πᾶσαν ὥραν , καὶ ὡς ἐν παντὶ καιρῷ 0 .
διὰ τοῦτο χρῆναι τηρεῖν προστέταχεν , ἵνα μὴ ἀποθάνῃ .
Εἰ δὲ θάνατος ἦν ἡ δίκη τῷ παραλύοντι τὴν σκιὰν , καὶ εἰς τὸν τῆς ἀληθείας ἐμπαροινοῦντα τύπον , τίς ἔσται λοιπὸν ἡ ἐπιτίμησις τοῖς εἰς αὐτὴν πλημμε λοῦσι τὴν ἀλήθειαν , τουτέστι Χριστόν ;
ὃ δὴ πεπράχασιν Ἰουδαῖοι τὴν εἰς αὐτὸν πίστιν οὐ προσιέμενοι , καὶ κατὰ μυρίους ὅσους ἀτιμάζοντες τρόπους , καί τοι λέγοντα σαφῶς ·
ἐγώ εἰμι ἡ ἀλήθεια , τουτέστι τῶν ἐν νόμῳ τύπων ἡ πλήρωσις 0 .
γράφει γὰρ οὕτως ἡμῖν ὁ νομομαθὴς καὶ ἱερώτατος Παῦλος .
Εἴργεται τοίνυν ὁ Ἀαρὼν , τοῦ μὴ ποιεῖσθαι διὰ παντὸς τὴν εἰς τὰ Ἅγια τῶν ἁγίων εἰσβολὴν , ἵνα τοῦ μυστηρίου τὸ κάλλος ἀδιαλώβητόν τε καὶ ἀκραιφνὲς , καὶ αὐταῖς ἡμῖν ἀναστράπτοι ταῖς σκιαῖς 0 .
δι ἔτους μὲν οὖν καὶ καθ  ἕνα καιρὸν ἡ εἴσοδος 0 .
τίνα δ ἂν γένοιτο τρόπον , καὶ οὐκ ἂν ἁμάρτοι τοῦ πρέποντος , ἐνομοθέτει λέγων ·
Οὕτως εἰσελεύσεται Ἀαρὼν εἰς τὸ ἅγιον .
ἐν μόσχῳ ἐκ βοῶν περὶ ἁμαρτίας , καὶ κριὸν εἰς ὁλοκάρπωμα , καὶ χιτῶνα λινοῦν ἡγιασμένον ἐνδύσεται , καὶ περισκελὲς λινοῦν ἔσται ἐπὶ τοῦ χρωτὸς αὐτοῦ , καὶ ζώνην λινῆν ζώσεται , καὶ κίδαριν λινῆν περιθήσεται 0 .
ἱμάτια ἅγιά ἐστι ·
καὶ λούσεται ὕδατι πᾶν τὸ σῶμα αὐτοῦ , καὶ ἐνδύσεται αὐτά .
καὶ παρὰ τῆς συναγωγῆς τῶν υἱῶν Ἰσραὴλ λήψεται δύο χιμάρους ἐξ αἰγῶν περὶ ἁμαρτίας , καὶ κριὸν ἕνα εἰς ὁλοκαύτωμα .
καὶ προσάξει Ἀαρὼν τὸν μόσχον τὸν περὶ ἁμαρτίας τῆς ἑαυτοῦ , καὶ ἐξιλάσεται περὶ ἑαυτοῦ καὶ τοῦ οἵκου αὐτοῦ .
καὶ λήψεται τοὺς δύο χιμάρους , καὶ στήσει αὐτοὺς ἔναντι Κυρίου παρὰ τὴν θύραν τῆς σκηνῆς τοῦ μαρτυρίου , καὶ ἐπιθήσει Ἀαρὼν ἐπὶ τοὺς δύο χιμάρους κλῆρον , ἕνα τῷ Κυρίῳ , καὶ κλῆρον ἕνα τῷ ἀποπομπαίῳ .
καὶ προσάξει Ἀαρὼν τὸν χίμαρον , ἐφ ὃν ἐπῆλθεν ἐπ αὐτῷ ὁ κλῆρος τῷ Κυρίῳ , καὶ προσοίσει περὶ ἁμαρτίας ·
καὶ τὸν χίμαρον , ἐφ ὃν ὁ κλῆρος τοῦ ἀποπομπαίου , στήσει αὐτὸν ζῶντα ἔναντι Κυρίου τοῦ ἐξιλάσασθαι ἐπ αὐτοῦ , ὥστε ἐξαποστεῖλαι αὐτὸν εἰς τὴν ἀποπομπὴν , καὶ ἀφήσει αὐτὸν εἰς τὴν ἔρημον 0 .
τὸν μὲν οὖν τῆς θυσίας ἐν τούτοις ἡμῖν ἐξηγεῖται τρόπον .
Εἶτα προσκεκόμικε τὸν μόσχον Ἀαρὼν τὸν περὶ τῆς ἁμαρτίας τῆς ἑαυτοῦ , καὶ τοῦ οἴκου ἑαυτοῦ .
τεθυμένου δὲ τοῦ μόσχου , καὶ μὴν τοῦ κριοῦ γεγονότος εἰς ὁλοκαύτωμα , κατὰ τὸν αὐτῷ πρέποντα νόμον 0 ·
καὶ λήψεται , φησὶ , τὸ πυρεῖον πλῆρες ἀνθράκων πυρὸς ἀπὸ τοῦ θυσιαστηρίου ἀπέναντι Κυρίου .
καὶ πληρώσει τὰς χεῖρας θυμιάματος συνθέσεως λεπτῆς , καὶ εἰσοίσει ἐσώτερον τοῦ καταπετάσματος , καὶ ἐπιθήσει τὸ θυμίαμα ἐπὶ τὸ πῦρ ἔναντι Κυρίου , καὶ καλύψει ἡ ἀτμὶς τοῦ θυμιάματος τὸ ἱλαστήριον τὸ ἐπὶ τῶν μαρτυρίων , καὶ οὐκ ἀποθανεῖται .
καὶ λήψεται ἀπὸ τοῦ αἵματος τοῦ μόσχου , καὶ ῥανεῖ τῷ δακτύλῳ τὸ θυσιαστήριον ·
ῥανεῖ ἑπτάκις ἀπὸ τοῦ αἵματος τῷ δακτύλῳ αὐτοῦ .
προσεπάγει δὲ τούτοις ·
καὶ σφάξει τὸν χίμαρον περὶ τῆς ἁμαρτίας τὸν παρὰ τοῦ λαοῦ ἔναντι τοῦ Κυρίου , καὶ εἰσοίσει ἀπὸ τοῦ αἵματος αὐτοῦ ἐσώτερον τοῦ καταπετάσματος ·
καὶ ποιήσει τὸ αἷμα αὐτοῦ , ὃν τρόπον ἐποίησε τὸ αἷμα τοῦ μόσχου .
καὶ ταυτὶ δὴ ταῦτα προστέταχε γενέσθαι , ὑπὲρ τοῦ ἐξιλάσασθαί φημι ὑπὲρ τῶν ἀκαθαρσιῶν τῶν υἱῶν Ἰσραὴλ , καὶ περὶ πασῶν τῶν ἁμαρτιῶν αὐτῶν .
κατεχρίετο δὲ τῷ αἵ ματι τοῦ τε μόσχου , καὶ μὴν καὶ τοῦ χιμάρου , οὐχὶ μόνον τὸ ἱλαστήριον , καὶ ἡ ἐσωτέρα σκηνή , τουτέστι , τὰ Ἅγια τῶν ἁγίων , ἀλλὰ καὶ αὐτὸ τὸ τῶν καρπωμάτων θυσιαστήριον , ἐν τῇ πρώτῃ σκηνῇ .
καὶ ἐξελεύσεται ἐπὶ τὸ θυσιαστήριον τὸ ἀπέναντι Κυρίου , καὶ ἐξιλάσεται ἐπ αὐτοῦ ·
καὶ λήψεται ἀπὸ τοῦ αἵματος τοῦ μόσχου , καὶ ἀπὸ τοῦ αἵματος τοῦ χιμάρου , καὶ ἐπιθήσει ἐπὶ τὰ κέρατα τοῦ θυσιαστηρίου κύκλωθεν .
καὶ ῥανεῖ ἐπ αὐτὸ ἀπὸ τοῦ αἵματος τῷ δακτύλῳ αὐτοῦ ἑπτάκις , καὶ καθαρίσει αὐτὸ , καὶ ἁγιάσει αὐτὸ ἀπὸ τῶν ἀκαθαρσιῶν τῶν υἱῶν Ἰσραήλ .
προσεπάγει δὲ πάλιν Καὶ προσάξει τὸν χίμαρον τὸν ζῶντα , καὶ ἐπιθήσει Ἀαρὼν τὰς δύο χεῖρας αὐτοῦ ἐπὶ τὴν κεφαλὴν τοῦ χιμάρου τοῦ ζῶντος .
καὶ ἐξαγορεύσει ἐπ αὐτοῦ πάσας τὰς ἀνομίας τῶν υἱῶν Ἰσραὴλ , καὶ πάσας τὰς ἀδικίας αὐτῶν , καὶ πάσας τὰς ἁμαρτίας αὐτῶν .
καὶ ἐπιθήσει αὐτὰς ἐπὶ τὴν κεφαλὴν τοῦ χιμάρου τοῦ ζῶντος , καὶ ἐξαποστελεῖ ἐν χειρὶ ἀνθρώπου ἑτοίμου εἰς τὴν ἔρημον .
καὶ λήψεται ὁ χίμαρος ἐφ ἑαυτῷ τὰς ἀνομίας αὐτῶν εἰς τὴν ἄβατον , καὶ ἐξαποστελεῖ τὸν χίμαρον εἰς ἔρημον .
ταῦτα μὲν οὖν ἐν τύποις τεθεσπισμένα κατὰ καιρὸν , ὧδέ τε ἔχει , καὶ δὴ καὶ ἐπράττετο .
ἐπειδὴ δὲ παρῴχηκεν ἡ σκιὰ , καὶ ὁ τῆς διορθώσεως ἐνέστη καιρὸς , φέρε δὴ , φέρε λεπταῖς καὶ ἀστειοτάτοις ἐννοίαις χρώμενοι , τὸν τοῦ νόμου σκοπὸν ἐπὶ τὸ τοῦ Χριστοῦ μυστήριον μεταπλάττωμεν .
Εἰσῆλθε μὲν γὰρ εἰς τὰ Ἅγια τῶν ἁγίων ἐφ ἄπαξ ὁ Κύριος ἡμῶν Ἰησοῦς Χριστὸς , αἰωνίαν λύτρωσιν εὑράμενος .
πλὴν ἐν αἵματι διαθήκης αἰωνίου , καὶ οὐ δι αἵματος τράγων καὶ μόσχων , διὰ δὲ τοῦ ἰδίου αἵματος , ἀπαλείφων τὴν ἁμαρτίαν τοῦ κόσμου 0 .
τέθυται γὰρ οὐχ ὑπέρ γε τῆς ἑαυτοῦ ποθεν , ἀλλ ὑπὲρ τῆς ἡμῶν σωτηρίας .
ἑψόμεθα δὴ οὖν καὶ αὐταῖς εὖ μάλα ταῖς τοῦ νόμου σκιαῖς , Ἦν μὲν καὶ σφόδρα εἰκὸς , μᾶλλον δὲ καὶ ἀναγκαῖον , τὸν θεσπέσιον Ἀαρὼν ὑπὲρ τῶν ἰδίων ἀγνοημάτων θυσίαν προσφέρειν 0 .
Οὐ γὰρ ἂν νοοῖτο γεγονὼς τοῦ πλημμελεῖν ἐν ἀμείνοσιν ἄνθρωπος ὤν .
χριστῷ δὲ οὐκέτι τὸ τοιοῦτον ἁρμόσει ·
πολλοῦ γε καὶ δεῖ .
καταπεπλούτηκεν γὰρ ἐν ἰδίᾳ φύσει τὸ ἀπλημμελὲς ὡς Θεός 0 .
πλὴν ἐν αὐτῷ τε καὶ δι αὐτοῦ , καὶ αὐτῶν τῶν ἡγιασμένων ἡ κάθαρσις , ἱερέων τέ φημι , καὶ μὴν καὶ λαῶν 0 .
θέα γὰρ ὅπως ὁ Ἀαρὼν τὴν ἐν Χριστῷ νοουμένην θυσίαν καὶ νοητὴν εὐοσμίαν ἐν τοῖς ὑπὲρ αὐτοῦ θύμασιν ὑποπλάττεται 0 .
μόσχος γὰρ ἦν καὶ κριὸς εἰς ὁλοκαύτωσιν .
νοεῖται δὲ πάλιν ὡς ἕν γε τῷ μόσχῳ Χριστός 0 .
ἀμφιλαφῆ γὰρ λίαν τὰ ὑπὲρ ἁγίων προσκομιζόμενα τῷ Θεῷ , καὶ πλούσιοι σφόδρα τῶν τοιούτων οἱ τρόποι 0 .
ἱερὸν δὲ ζῶον , καὶ τῶν ἄλλων ἁπάντων τῶν εἰς θυσίαν ἐπιτηδείων , ὑπερκείμενον τὸ τοῦ μόσχου χρῆμα 0 .
Οὐκοῦν τῆς θυσίας τὸ τέλειον ὑπεμφήνοιεν ἂν ἡμῖν ὁ μόσχος .
κριὸς δὲ πάλιν εἰς ὁλοκαύτωσιν , γέγονε γὰρ εἰς ὀσμὴν εὐωδίας ὁ Κύριος ἡμῶν Ἰησοῦς Χριστὸς , τῷ Θεῷ καὶ Πατρί 0 ·
τὸ οἱονεὶ βδελυρόν τε καὶ κάκοσμον τῆς ἁμαρτίας τοῦ κόσμου παραλύων ἐν ἑαυτῷ 0 .
ἐπιτήρει δὲ ὅπως προστεταγμένος ὁ Ἀαρὼν τὴν εἰς τὰ Ἅγια τῶν ἁγίων εἰσβολὴν ποιεῖσθαι κατὰ καιροὺς , καὶ ἀποπεραίνειν εὖ μάλα τὰς ὑπέρ γε τῶν ἰδίων ἀγνοημάτων θυσίας , οὐκ ἐν τῷ τῆς ἀρχιερωσύνης σχήματι ὁρᾶται κατ ἐκεῖνο καιροῦ , ἀλλὰ χιτῶνά φησι λινοῦν ἡγιασμένον ἐνδύσεται , καὶ περισκελὲς λινοῦν ἔσται ἐπὶ τοῦ χρωτὸς αὐτοῦ , καὶ λινῆν ζώνην ζώσεται , καὶ κίδαριν λινῆν περιθήσεται ·
τὰ ἱμάτια ἅγιά ἐστιν , καὶ λούσεται ἐν ὕδατι πᾶν τὸ σῶμα αὐτοῦ .
ἀλλ ἧν ἅπασιν ἱερουργοῖς σύνηθές τε τοῦτο καὶ κατὰ νόμον τὸ σχῆμα .
τίς ἂν οὖν γένοιτο καὶ τούτων ἡμῖν ὁ λόγος πιθανὸς , ὡς οἶμαι , μᾶλλον δὲ καὶ ἀληθής ;
Οὐ γὰρ ἦν ἀκόλουθον ὑπὲρ ἰδίων θύοντα πλημμελημάτων τὸν Ἀαρὼν , ἐν εἴδει φαίνεσθαι τοῦ Χριστοῦ , τοῦ μὴ εἰδότος τὴν ἁμαρτίαν .
στολισμὸς γὰρ ὁ μάλιστα πρέπων αὐτῷ , καὶ αὐτὸ τῆς ἀρχιερωσύνης τὸ σχῆμα , τῆς τοῦ Σωτῆρος ἡμῶν βασιλείας τε ὁμοῦ καὶ ἱερωσύνης ἀνετύπου τὸ κάλλος .
ὅτι δέ ἐστιν ἀμήχανον εἰς τὰ Ἅγια τῶν ἁγίων εἰσελάσαι δύνασθαί τινας , καὶ εἰς τὴν σκηνὴν τὴν ἀληθινὴν , ἣν ἔπηξεν ὁ Κύριος καὶ οὐκ ἄνθρωπος , μὴ οὐχὶ τῷ τῆς παλιγγενεσίας ὕδατι προκαθηγνισμένους , ἐδήλου σαφῶς ὁ νόμος , ὕδατι προστάσσων ἀπολούσασθαι τὸν Ἀαρὼν , εἰ μέλλοι ποιεῖσθαι τὴν εἰς τὰ Ἅγια τῶν ἁγίων εἰσδρομήν 0 .
ἄνθρακας δὲ δεῖν ἀπ αὐτοῦ λαμβάνειν τοῦ θυσιαστηρίου προστέταχεν εἴσω τε ἀποκομίζειν , τουτ έστιν , ἐσώτερον τοῦ καταπετάσματος .
ἐπιτάττει δὲ οὕτως αὐτοῖς πλήρη τὴν δράκα λεπτοῦ θυμιάματος ποιεῖν .
Οὗ καὶ εἰς πέρας ἐνηνεγμένου , καλύψει , φησὶν , ἡ ἀτμὴ τοῦ θυμιάματος τὸ ἱλαστήριον τὸ ἐπὶ τῶν μαρτυρίων .
τύπος δὲ ἦν αὐτοῦ ὁ Χριστὸς , ὃς τέθυται μὲν ὡς μόσχος 0 ·
ὁλοκαυτοῦταί γε μὴν , ὡς κριὸς , καὶ ὅλην ἐμπίπλησι τῆν ἁγίαν σκηνὴν , τουτέστι , τὴν Ἐκκλησίαν , τῆς νοητῆς εὐοσμίας ὡς καὶ λέξεται πρὸς ἠμῶν ·
μύρον ἐκκενωθὲν ὄνομά σου 0 .
διὰ τοῦτο νεάνιδες ἠγάπησάν σε , καὶ εἵλκυσάν σε .
ὀπίσω σου εἰς ὀσμὴν μύρου σου δραμοῦμεν .
ἀλλὰ φέρε , τὸν λόγον ἀναβιβάζωμεν ἐν ἀρχαῖς .
ἥξει γὰρ οὕτως ἡμῶν κατ εὐθὺ τοῦ πρέποντος ἡ τῶν νοημάτων ἐφήγησις .
μόσχος μὲν οὖν καὶ κριὸς ὑπέρ γε τοῦ Ἀαρὼν , τὰ εἰς θυσίαν ἠγμένα 0 ·
χίμαροι δὲ δύο παρὰ τοῦ λαοῦ , καὶ μὴν καὶ κριὸς ὁλοκαύτωμα 0 .
κλῆροι δὲ τοῖς χιμάροις 0 ·
εἷς μὲν τῷ Κυρίῳ , ἔτερός γε μὴν τῷ ἀποπομπαίῳ 0 1 2 .
καὶ ποῖον ἂν εἴη τὸ ἐπ  αὐτοῖς μυστήριον , εἰπεῖν ἀναγκαῖον .
τινὲς μὲν οὖν οἴονται τὸν ἕνα τῶν τράγων , ἀποπομπαίῳ τινὶ καὶ ἀκαθάρτῳ δαίμονι δεδόσθαι τε καὶ ἀνίεσθαι κατὰ τὴν ἔρημον , ἡμεῖς δὲ ταύτην τὴν δόξαν ἐκτόπου δεισιδαιμονίας μεμεστωμένην εἶναί φαμεν , καὶ τῶν εἰς Ἑλληνικὴν ἡκόντων πλάνησιν αἰτιαμάτων οὐκ ἀπαλλαξομένην .
μᾶλλον δέ 0 ·
προσεποίσω γὰρ ὑποστολῆς δίχα , τὸ ἔτι μεῖζον , εἰς ἀνισότητα λογισμῶν τῆς εἰς Θεὸν ἁμαρτίας εἰσηγητὴν τὸν νόμον εὑρήσομεν , καίτοι τῆς πολυθέου πλάνης πολυτρόπως ἐξέλκοντα , καὶ τὸν ἕνα τε καὶ φύσει παραδεικνύντα τῶν ὅλων Κύριον , καὶ ἐπὶ τὴν τῆς ἀληθείας ἐπίγνωσιν παιδαγωγεῖν εἰωθότα .
φαίη γὰρ ἄν τις εὐθὺς τῶν ὀρθὰ φρονεῖν εἰωθότων ·
ἀνθότου προστέταχεν ἀνεῖσθαί τε καὶ ἀπονέμεσθαι καθάπερ τινὰ θυσίαν πονηρᾷ καὶ ἀντικειμένῃ δυνάμει τὸν Θεὸν προσκεκομισμένον , φημὶ δὴ τὸν χίμαρον ;
τί δὲ καὶ εὑρήσομεν τῶν ἀναγκαίων εἰς ὄνησιν πεπραχότα τὸν Ἀαρὼν , ὅτε τὰς χεῖρας ἐπιτιθεὶς τῷ τράγῳ , κατηγόρευε τὰς ἁμαρτίας τῶν υἱῶν Ἰσραήλ ;
ἆρα οὐκ ἂν νοοῖτο τῆς ἀνωτάτω λοιπὸν ἐμβροντησίας τὸ χρῆμα μεστὸν , καὶ δυσσεβείας Ἑλληνικῆς , καὶ λογισμῶν σκαιότητος οὐκ ἀπηλλαγμένον ;
καὶ τίσιν ἢ πῶς ἀμφίλογον ἔτι τό γε οὕτω κατηῤῥωστηκὸς ἐναργῆ τὴν κατάῤῥησιν 0 ;
τί οὖν ἄρα τὸ δρώμενον ἦν ;
δύο μὲν γὰρ παρεκομίζοντο χίμαροι καλοί τε καὶ ἰσομεγέθεις ἀλλήλοις , ἄμφω τε ἰσήλικες , ὁμόχροοί τε καὶ κατ οὐδένα τρόπον παθόντες τὴν ἐμπηρίαν ·
κλῆροι δὲ λοιπὸν ἐγράφοντο δύο , τὰ τῶν χιμάρων ὀνόματα , κατά γε τὸ τῷ νομοθέτῃ δοκοῦν εὖ μάλα κατασημαίνοντες .
Εἷς μὲν γὰρ ὠνομάζετο Κύριος ·
ἕτερος δὲ Ἀποπομπαῖος 0 .
ὡς οὖν , τῶν τράγων ὠνομασμένων , τοῦ μὲν ἑνὸς , Κυρίου , τοῦ δὲ ἑτέρου , Ἀποπομπαίου 0 1 ·
διά τοι τὸ ἀποπέμπεσθαι 0 ·
τ οὔνομα γὰρ ἐντεῦθεν αὐτῷ , δαίμονα δὲ οὐχὶ τὸν Ἀποπομπαῖον , αὐτὸ δὲ τὸ ζῶον νοήσομεν εἰρῆσθαι 0 .
καὶ ὁ μὲν Κύριος , τοῦτο γὰρ τῶν χιμάρων ἑνὶ ἦν ὄνομα , ὡς ἔφην , ἰσοπρεπῶς ἐσφάζετο .
ἡγίαζε δὲ τῷ αἵματι τὴν ἐσωτάτην σκηνὴν , καὶ μὴν καὶ αὐτὸ τὸ ἔξω τε καὶ τῶν καρπωμάτων θυσιαστήριον , ἐφ ᾧ καὶ τὰς κατὰ νόμον ἐτέλουν θυσίας 0 .
ὅ γε μὴν ἕτερος , τουτ έστιν , ὁ Ἀποπομπαῖος , εἰς τὴν ἄβατον ἐξεπέμπετο , κατηγορευκότος ἐπ αὐτῷ τοῦ Ἀαρὼν τὰς ἁμαρτίας τῶν υἱῶν Ἰσραήλ .
σημαίνεται δὲ δι ἀμφοῖν ὁ Χριστός ·
ἀποθανὼν μὲν , ὡς ἄνθρωπος , καὶ τεθυμένος ὑπὲρ ἡμῶν , ὡς ἐν εἴδει τράγου 0 1 .
ἐσφάζετο γὰρ εἰς ἄφεσιν ἁμαρτιῶν ὁ χίμαρος , ἁγιάζων δὲ τὴν Ἐκκλησίαν , ὡς ἐν τύπῳ νοουμένην τῆς ἐσωτάτης σκηνῆς ·
καὶ μὴν καὶ αὐτοὺς τοὺς ἐν νόμῳ 0 .
ἡγιάζετο γὰρ , ὡς ἔφην , τῷ αἵματι τοῦ χιμάρου καὶ αὐτὸ τὸ κατὰ νόμον θυσιαστήριον .
χωρὶς δὲ πάσης ἀντιλογίας , τὸ ἔλαττον ὑπὸ τοῦ κρείττονος εὐλογεῖται .
Οὐκοῦν ἐν νόμῳ τὸ τέλειον , οὐ δ ἂν ἔχῃ τὸ ἁγιάζειν δύνασθαί τινας ἡ κατὰ νόμον λατρεία 0 .
δεῖται γὰρ ἀναγκαίως ὡς τελειοῦν ἰσχύοντος , τοῦ Χριστοῦ , καὶ ἁγιάζοντος τῷ ἰδίῳ αἵματι τοὺς τὴν νομικὴν λατρείαν ἐπιτηδεύοντας .
τοιγάρτοι καὶ ὁ θεσπέσιος Παῦλος περὶ ἑαυτοῦ τε καὶ τῶν ἐκ περιτομῆς κεκλημένων , οὕτω πού φησιν ·
Εἰδότες δὲ ὅτι οὐ δικαιοῦται ἄνθρωπος ἐξ ἔργων νόμου , εἰ μὴ διὰ πίστεως Ἰησοῦ Χριστοῦ 0 .
καὶ ἡμεῖς εἰς Ἰησοῦν Χριστὸν ἐπιστεύσαμεν , ἵν ἔχοιμεν δηλονότι τὴν παρ αὐτοῦ δικαίωσιν .
Οὐκοῦν τέθυται μὲν ὑπὲρ τῶν ἁμαρτιῶν ἡμῶν , κατὰ τὰς Γραφάς ·
ἀνεβίω δὲ αὖ , καὶ εἰς τὴν ἀνθρώποις ἄβατον ἀπεδήμησεν χώραν , τουτέστι , τὸν οὐρανὸν , ἀποβαστάζων ὥσπερ τὰς ἁμαρτίας ἡμῶν 0 .
Αὐτὸς γὰρ , πού φησιν , τὰς ἁμαρτίας ἡμῶν αἴρει , καὶ περὶ ἡμῶν ὀδυνᾶται .
τοῦτο , οἶμαι , ἔστιν ὁ Ἀποπομπαῖος .
ἀπεπέμπετο μὲν γὰρ , ὥσπερ ἐκ τῶν καθ ἡμᾶς εἰς τὴν ἄνω πόλιν , νῦν ἐμφανισθῆναι τῷ προσώπῳ τοῦ Θεοῦ ὑπὲρ ὑμῶν 0 .
καὶ πρὸς τοῦτο ἡμᾶς ἐμπεδοῖ γράφων ὁ μακάριος Ἰωάννης ·
τεκνία , ταῦτα γράφω ὑμῖν , ἵνα μὴ ἁμάρτητε .
καὶ ἐὰν δέ τις ἁμάρτῃ , παράκλητον ἔχομεν πρὸς τὸν Πατέρα , Ἰησοῦν Χριστὸν δίκαιον .
καὶ αὐτὸς ἱλασμός ἐστι περὶ τῶν ἁμαρτιῶν ἡμῶν , οὐ περὶ τῶν ἡμετέρων δὲ μόνον , ἀλλὰ καὶ περὶ τοῦ ὅλου κόσμου .
ἀρεστὸν οὖν , ὅτι διεσμήγμεθα μὲν ἐν Χριστῷ , καὶ τῷ μώλωπι αὐτοῦ ἡμεῖς ἰάθημεν 0 .
Αὐτὸς δέ ἐστι παράκλητος ὑπὲρ ἡμῶν , καὶ εἰς τὴν ἀνθρώποις ἄβατον ἀναπεφοίτηκε χώραν , ἧς ἂν εἴη τύπος ἡ ἔρημος .
πρόδρομος γὰρ ὑπὲρ ἡμῶν εἰσῆλθεν εἰς τὸν κόσμον , καὶ αὐτὸς ἡμῖν ἐνεκαίνισε τὴν ὁδὸν , πρόσφατον καὶ ζῶσαν , καὶ εἰσερχομένην εἰς τὸ ἐσώτερον τοῦ καταπετάσματος .
ἀποπομπαῖος ἄρα Χριστὸς , ὡς ἐν εἴδει τράγου φέρων ἡμῶν τὰς ἁμαρτίας 0 .
χίμαρος γὰρ , ὡς ἔφην , ὑπὲρ ἁμαρτιῶν ἐσφάζετο .
ἡ δὲ τῶν χιμάρων εἰς τὸ πᾶν ὁτιοῦν ἰσότης τε καὶ ὁμοίωσις τὸν αὐτὸν ὄντα παρέδειξεν αἰνιγματωδῶς .
ἐπειδὰν γὰρ οὐκ ἦν τὸν σφαγέντα χίμαρον ἀναβιῶναι πάλιν , ἔδοξε γὰρ τερατοποιΐα τις εἶναι τὸ χρῆμα , καὶ ἕτερον οὐδέν 0 .
ἀφιλόκομπον δὲ τὸ Θεῖον ἀεὶ , καίτοι πάντα παραδόξως ἐνεργεῖν ἰσχύον 0 .
ταύτῃτοι καὶ οἰκονομικῶς δύο παρελαμβάνοντο , τὴν πρὸς ἀλλήλους ἐμφέρειαν ἰσοπαλῆ τε καὶ ἀνεπίληπτον ἔχοντες .
καθάπερ ἀμέλει καὶ ἐπὶ καθαρισμοῦ τοῦ λεπροῦ , δύο πάλιν ὀρνίθια παρακομίζεσθαι δεῖν κεχρησμῴδηκεν ὁ νομοθέτης ·
ὧν τὸ μὲν ἐσφάζετο , θάτερον δὲ ἀνεῖται κατὰ τὴν ἔρημον .
διὰ μυρίων γὰρ ὅσων ἡμᾶς ἐναργεστάτων παραδειγμάτων ἐκπεπαίδευκεν ὁ νόμος τοῦ Χριστοῦ μυστήριον ·
δι οὗ καὶ μεθ οὗ τῷ Θεῷ καὶ Πατρὶ ἡ δόξα καὶ τὸ κράτος σὺν ἁγίῳ Πνεύματι , νῦν καὶ ἀεὶ , καὶ εἰς τοὺς αἰῶνας τῶν αἰώνων 0 .
ἀπηνῆ καὶ ἄγροικον ἐπὶ Χριστὸν τὴν γλῶτταν ἀνέντες οἱ τάλανες Ἰουδαῖοι , κατὰ πολλοὺς ἂν ἁλοῖεν τρόπους .
γέγονε δὲ ὅτι τὸ χρῆμα αὐτοῖς οὐκ ἀζήμιον , εἰδείη τις ἂν καὶ ἐξ αὐτῶν τῶν συμβεβηκότων .
ὁ γὰρ πρωτότοκος Ἰσραὴλ , καὶ δόξαν ἔχων τὴν ἐπὶ τῷδε περιφανῆ , ὁ ἀγαπητὸς καὶ ἀπόλεκτος , ὀπίσω τέθειται τῶν ἐθνῶν , καὶ γέγονεν ἐν ἐσχάτοις , μᾶλλον δὲ ἐν παντὶ κακῷ .
καὶ τοῦτο αὐτοῖς προανεφώνει Κύριος , διὰ Ὠσηὲ λέγων ·
Οὐαὶ αὐτοῖς , ὅτι ἀπεδήμησαν ἀπ ἐμοῦ .
δείλαιοί εἰσιν , ὅτι ἠνόμησαν εἰς ἐμέ .
αὐτοὶ δὲ κατελάλησαν κατ ἐμοῦ ψευδῆ .
Οὐδὲν γὰρ αὐτῶν ἐστιν ἀπηχὲς εἰς λόγους , ὃ μὴ τετολμήκασιν εἰπεῖν .
δεδυσφημήκασι γὰρ , οὐκ ἐννοοῦντες τὸ γεγραμμένον ·
θάνατος καὶ ζωὴ ἐν χειρὶ γλώσσης 0 ·
Οἱ δὲ κρατοῦντες αὐτῆς , ἔδονται τοὺς καρποὺς αὐτῆς .
ἐπειδὴ δὲ πεπαρῳνήκασιν εἰς αὐτὸν , ἀχάλινον εἰς συκοφαντίαν τὴν γλῶσσαν ἀνέντες , καθάπερ ἔφην ἀρτίως ·
ταύτῃτοι καὶ τῆς εἰς αὐτὸν ἐλπίδος διωλισθήκασι , καὶ δὴ μὴ ἀκουόντων λέγοντος ·
Οὗτος ὁ κλῆρός σου , καὶ ἡ μερίς σου , τοῦ ἀπειθεῖν ὑμᾶς ἐμοὶ , λέγει Κύριος 0 .
Οὐκοῦν ὅτι γλωσσαλγίας ἐγκλήμασι γεγονότες ἔνοχοι , καὶ τῆς εἰς Χριστὸν παροινίας πικρὰς ἔμελλον ἀποτιννύναι δίκας , καὶ ἐκ τῶν γεγραμμένων ἐν τοῖς Ἀριθμοῖς εὖ μάλα συνθήσομεν 0 .
καὶ ἐλάλησεν Μαριὰμ καὶ Ἀαρὼν κατὰ Μωσῆ , ἕνεκεν τῆς γυναικὸς τῆς Αἰθιοπίσσης , ἣν ἔλαβε Μωσῆς , ὅτι γυναῖκα Αἰθιόπισσαν ἔλαβε .
μὴ Μωσῇ μόνῳ ἐλάλησε Κύριος ;
Οὐχὶ καὶ ἡμῖν ἐλάλησε ;
καὶ ἤκουσε Κύριος .
καὶ ὁ ἄνθρωπος Μωσῆς πρᾶος σφόδρα παρὰ πάντας ἀνθρώπους τοὺς ὄντας ἐπὶ τῆς γῆς 0 .
καὶ εἶπε Κύριος παραχρῆμα πρὸς Μωσῆν , καὶ Ἀαρὼν , καὶ Μαριάμ ·
ἐξέλθετε ὑμεῖς οἱ τρεῖς εἰς τὴν σκηνὴν τοῦ μαρτυρίου .
καὶ ἐξῆλθον οἱ τρεῖς εἰς τὴν σκηνὴν τοῦ μαρτυρίου .
καὶ κατέβη Κύριος ἐν στύλῳ νεφέλης , καὶ ἔστη ἐπὶ τὰς θύρας τῆς σκηνῆς τοῦ μαρτυρίου ·
καὶ ἐκλήθησαν Ἀαρὼν καὶ Μαριὰμ , καὶ ἐξῆλθον ἀμφότεροι .
καὶ εἶπε πρὸς αὐτοὺς Κύριος ·
ἀκούσατε τὸν λόγον μου .
ἐὰν γένηται ὑμῖν προφήτης Κυρίῳ , ἐν ὁράματι αὐτῷ γνωσθήσομαι , καὶ ἐν ἐνυπνίῳ λαλήσω αὐτῷ .
Οὐχ οὕτως ὡς ὁ θεράπων μου Μωσῆς ἐν ὅλῳ μου τῷ οἴκῳ πιστός ἐστι 0 .
στόμα κατὰ στόμα λαλήσω αὐτῷ ἐν εἴδει , καὶ οὐ δι αἰνιγμάτων , καὶ τὴν δόξαν μου εἶδε .
καὶ διὰ τί οὐκ ἐφοβήθητε καταλαλῆσαι κατὰ τοῦ θεράποντός μου Μωσῆ .
καὶ ὀργὴ θυμοῦ Κυρίου ἐπ αὐτοῖς , καὶ ἀπῆλθον 0 ·
καὶ ἡ νεφέλη ἀπέστη ἀπὸ τῆς σκηνῆς ·
καὶ ἰδοὺ Μαριὰμ λεπρῶσα ὡσεὶ χιών 0 .
καὶ ἐπέβλεψεν Ἀαρὼν πρὸς Μαριὰμ , καὶ ἰδοὺ λεπρῶσα .
καὶ εἶπεν Ἀαρὼν πρὸς Μωσέα ;
δέομαι , Κύριε , μὴ συνεπιθῇ ἡμῖν ἁμαρτίαν , δι ὅτι ἠγνοήσαμεν καθ οὗ ἡμάρτομεν .
μὴ γένηται ἡμῖν ὡς ἴσον θανάτου , ὡσεὶ ἔκτρωμα πορευόμενον ἐκ μήτρας μητρὸς , καὶ κατεσθίει τὸ ἥμισυ τῶν σαρκῶν αὐτῆς 0 .
καὶ ἐβόησε Μωσῆς πρὸς Κύριον , λέγων ·
ὁ Θεὸς , δέομαί σου , ἴασαι αὐτήν .
Εἰ ὁ πατὴρ αὐτῆς πτύων ἐνέπτυσεν εἰς τὸ πρόσωπον αὐτῆς , οὐκ ἐντραπήσεται ;
ἑπτὰ ἡμέρας ἀφορισθήσεται ἔξω τῆς παρεμβολῆς .
καὶ μετὰ ταῦτα εἰσελεύσεται .
καὶ ἀφ ωρίσθη Μαριὰμ ἔξω τῆς παρεμβολῆς ἑπτὰ ἡμέρας , καὶ ὁ λαὸς οὐκ ἐξῆρεν , ἕως οὗ ἐκαθαρίσθη Μαριάμ .
συγγενῆ μὲν οὗν καὶ ταῦτα τοῖς ἤδη προειρημένοις 0 .
τῆς γὰρ ἐν ἐκείνοις θεωρίας οὐ λίαν ἀπῴκισται , ἀδελφὴν δὲ ὥσπερ καὶ συμφυᾶ τὴν διάνοιαν ἔχει .
λαλεῖ γὰρ καὶ αὐτὰ τὸ μυστήριον , καὶ τῆς Ἰουδαίων Συναγωγῆς τὴν ἐφ οἷς εἰς αὐτὸν πεπαρῴνηκεν ἀτιμίας εἰσφέρει .
διαλλάττει δέ πως κατὰ μέρος βραχὺ τῶν πλημμελημάτων ὁ τρόπος .
ἐλεπροῦτο μὲν γὰρ ἐν ἐκείνοις ἡ Συναγωγὴ , καὶ ἀκάθαρτος ἦν , πολλοῖς καὶ διαφόροις πταίσμασιν ἑαυτὴν καταφθείρουσα .
ἐν δὲ τούτοις , μόνης ἡμῖν τῆς εἰς Χριστὸν παροινίας ὁ λόγος ἀναπλάττει τὰ ἐγκλήματα , καὶ τῆς μὲν Ἰουδαίων ἀλαζονείας διαγράφει τὸ φύσημα , καταδεικνύει δὲ τὴν πραότητα τοῦ λέγοντος ·
μάθετε ἀπ ἐμοῦ ὅτι πρᾶός εἰμι καὶ ταπεινὸς τῇ καρδίᾳ .